Rikunarita-ORG/Wikinium huggingface dataset:
# मेक्सिकोको खाडी

मेक्सिकोको खाडी को नक्सा
Cantarell
**मेक्सिकोको खाडी** (स्पेनी: Golfo de México, गोल्फ़ो दे मेहिको) पश्चिमी आन्ध्र महासागरको एक समुन्द्र हो। यसलाई उत्तर अमेरिका र क्यूबाले घेरेको छ र क्यारिबियन सागरको पश्चिममा अवस्थित रहेको छ। यसको क्षेत्रफल लगभग १६ लाख वर्ग किमी छ र यसको सबसे गहिरो स्थान सतहबाट १४,३८३ फ़ुट (४,३८४ मीटर)को गहराईमा स्थित छ। मानिन्माछ कि यस सागरको द्रोणीको निर्माण आजभन्दा लगभग ३० करोड वर्ष पूर्व यसको फ़र्श के तल धसिएकाले बन्यो। त्सयभन्दा पहिले यो एक जमीनी क्षेत्र थियो।

यस समुद्रमा विलय हुने ठूलो नदि मिसिसिपी नदी हो। यसको पश्चिमोत्तर तटमा संयुक्त राज्य अमेरिकाको फ्लोरिडा राज्य र उत्तरमा अमेरिका को नै अलाबामा, मिसिसिपी, लुइजियाना र टेक्सस राज्य छन्। दक्षिण र दक्षिण-पश्चिममा मेक्सिकोको तामाउलिपास, वेराक्रूस, ताबास्को, काम्पेचे, यूकातान र किन्ताना रू राज्य छन्। यसको दक्षिण-पूर्वमा क्यूबा स्पथित छ । यस समुद्रमा माछा, झींगे माछा र अन्य समुद्री जीवको भरमार छ र अमेरिका, मेक्सिको र क्यूबाका माझी /माछा उद्योग यहाँ बहुत बनेका छन्।

## यो पनि हेर्नु होस्

* क्यारिबियन सागर
* आन्ध्र महासागर
* मिसिसिपी नदी

## सन्दर्भ
# ल्यारी स्याङ्गर

| ल्यारी स्याङ्गर |
| --- |
| सन् २००६ मा, ल्यारी स्याङ्गर |
| जन्म | लरेन्स मार्क स्याङ्गर  (1968-07-16) १६ जुलाई १९६८ बेलभ्यु, वासिङ्टन, संयुक्त राज्य अमेरिका |
| शिक्षा | रिड कलेज (बिए) ओहायो राज्य विश्वविद्यालय (एमए, विद्यावारिधि) |
| पेशा | इन्टरनेट परियोजना विकासकर्ता, दार्शनिक |
| चिनारीको कारण | सह-संस्थापक न्युपेडिया, सह-संस्थापक विकिपिडिया, र संस्थापक सिटिजेनडियम |
| सन्तान | २ |
| वेबसाइट | LarrySanger.org |

**लरेन्स मार्क स्याङ्गर** (जन्म जुलाई १६, १९६८) एक अमेरिकी इन्टरनेट परियोजना विकासकर्ता र दार्शनिक हुन् जो अनलाइन विश्वकोश न्युपिडियाका सम्पादक थिए र जिमी वेल्ससँग मिलेर यसको उत्तराधिकारी विकिपिडियाको सह-स्थापना गरेका थिए। स्याङ्गरले 'विकिपिडिया' नाम राखेका थिए र "तटस्थ दृष्टिकोण" र "सबै नियमहरूलाई बेवास्ता गर्ने" नामक नीतिहरू सहित विकिपिडियाका धेरै प्रारम्भिक दिशानिर्देशहरू लेखेका थिए। स्याङ्गरले पछि अन्य विश्वकोषीय परियोजनाहरूमा काम गरेका थिए, जसमा इन्साइक्लोपिडिया अफ अर्थ, सिटिजेन्डियम, र एभरिपिडिया, र गैर-नाफामुखी अमेरिकी राजनीतिक विश्वकोश ब्यालटपिडिया लाई सल्लाह दिएका थिए।

## प्रारम्भिक जीवन र शिक्षा

लरेन्स मार्क स्याङ्गरको जन्म जुलाई १६, १९६८ मा बेलेभ्यु, वासिङ्टनमा भएको थियो। उनका बुबा गेरी एक समुद्री जीववैज्ञानिक थिए जसले समुद्री पन्छीहरूको अध्ययन गर्दथे र उनकी आमाले बच्चाहरूलाई हुर्काएकी थिइन्। उनी सात वर्षको हुँदा उनको परिवार एन्कोरेज, अलास्कामा बसाइँसराइ गरेका थिए जहाँ उनी हुर्केका थिए। उहाँ सानै उमेरमा दार्शनिक विषयमा रुचि राख्दथे र १६ वर्षको उमेरमा दर्शन सम्बन्धि अध्ययन गर्ने र यसलाई उनको जीवनको काम बनाउने निर्णय गरेका थिए।

## विकिपिडियाको आलोचना

सन् २००२ मा उनको प्रस्थान पछि, स्याङ्गरले विकिपिडियाको यसको नीति र प्रशासकहरू,र विकिमिडिया फाउन्डेसन आलोचना गरेका थिए। सन् २०१५ मा, भाइस नामक पत्रिकाले स्याङ्गरलाई "विकिपिडियाको सबैभन्दा मुखर समालोचक" भनेर उल्लेख गरेको थियो।

## व्यक्तिगत जीवन

फेब्रुअरी २००० मा, जब स्याङ्गरलाई वेल्सले न्युपेडियाको विकास गर्न निमन्त्रणा गरेका थिए र उनी स्यान डिएगो गएका थिए। उनले डिसेम्बर २००१ मा लास भेगासमा विवाह गरेका थिए। सन् २००५ मा, उनी र उनको श्रीमती डिजिटल युनिभर्सको लागि काम गर्नका लागि सान्ता क्रुज, क्यालिफोर्नियामा सरेका थिए। उनी आफ्नी श्रीमती र दुई छोराहरूसँग बस्छन्।

## सन्दर्भ सामग्रीहरू

## बाह्य कडीहरू

* स्यारी स्याङ्गर – स्याङ्गरको व्यक्तिगत वेबसाइट।
* इन्साइक्लोस्पेयर
* ल्यारी स्याङ्गरको च्यानल युट्युबमा हेर्नुहोस्
* ल्यारी स्याङ्गरको विकिपिडिया प्रयोगकर्ता पृष्ठ
	+ विकिपिडियाको उत्पत्ति – विकिपिडियाको उत्पत्तिको बारेमा छलफल गरिएको एक निबन्ध।
# मेन्सेविकहरू

मेन्सेविकहरूको नेताहरू, १९१७ मे, स्टोकहोल्म, स्विडेनमा**मेन्सेविकहरू** - रुसी सामाजिक-जनवादको अवसरवादी धारा, अन्तर्राष्ट्रिय अवसरवालको एक शाखा। सन् १९०३मा सम्पन्न भएको रुसी सामाजिक-जनवादी मजदुर पार्टीको दोस्रो महाधिवेशनमा गठित। पार्टी केन्द्रीय अंगहरूको निर्वाचनमा लेनिनवादीहरूले बहुमत पाए र बोल्सेविक भनिन थालिए, अवसरवादीहरू चाहिँ अल्पमतमा परे र मेन्सेभिक भनिन थालिए। मेन्सेविकहरू पार्टीको, क्रान्तिकारी कार्यक्रमको, क्रान्तिमा सर्वहाराको नेतृत्वदायीमा भूमिका, मजदुरवर्ग र किसानहरूबीचको एकताको विरोध गर्थे र उदारवादी बुर्जुवावर्गसँग सम्झौता गर्न चाहन्थे। सन् १९०५-१९०७को क्रान्तिको पराजयपछि मेन्सेविकहरूले सर्वहारावर्गको भूमिगत क्रान्तिकारी पार्टी विघटन गराउने प्रयास गरे। जनवरी १९१२मा छैंठौं अखिल रसियाली पार्टी सम्मेलनले मेन्सेविक विघटनवादीहरूलाई रसियाली सामाजिक-जनवादी मजदुर पार्टीबाट निष्कासित गर्‍यो। सन् १९१७मा मेन्सेविक प्रतिनिधिहरू अस्थायी बुर्जुवा सरकारमा सम्मिलित थिए, अक्टुबर समाजवादी क्रान्तिको विजयपछि, मेन्सेविकहरूले अन्य प्रतिक्रान्तिकारी पार्टीहरूसँग मिलेर सोभियत सत्ता विरुद्ध संघर्ष गरे।

## स्रोतहरू